82 
Den ovenfor anførte Opfattelse af de malleo-ramate Munddele 
giver os tillige Forstaaelsen af de mærkværdige raruate Munddele 
(Tab. II, Fig. 38), Hudso n-Gosses 6te Type hos Philodiniderne. 
Ogsaa her gaar Føden, som Claparéde (p. 8) 1 ) og Z elinka 
(p. 80) 2 ) have vist, den sikre Vej gennem Ernæringskanalen lige ned 
i Munden, og heller ikke her have Munddelene anden Bestemmelse 
end at tage imod og bearbejde Føden. 
I Overensstemmelse hermed ere Munddelene malleo-ramat 
byggede, men yderligere simplificerede; Manubria ere nemlig ganske 
forsvundne eller spille i alt Fald ingen Rolle; kun Unci ere bievne 
tilbage i Form af et forskelligt Antal Køle, der ligge hen over de 
tykke, plumpe Rami og danne ophøjede Lister, mellem hvilke Føden 
klemmes og skures; et Fulcrum mangler ganske. At disse Mund¬ 
dele ere byggede i Overensstemmelse med de malleo-ramate, synes 
indlysende og er allerede tydeligt paavist af Gosse; at de ere 
ganske uanvendelige til at gribe Føden, fremgaar med fuld Tyde¬ 
lighed alene af deres Bygning; hertil kommer ydermere, at disse 
Munddele ligge midt nede i Dyrets Legeme, længere tilbage end 
hos noget andet Hjuldyr, og ere ude af Stand til at skydes frem 
til Mundspalten. Deres eneste Funktion er at male Føden, inden 
den blandes med Afsondringer fra Mavens Kirtelvægge. 
xVf ganske ejendommelig og i morfologisk Henseende kun lidet 
forstaaet Bygning ere de saakaldte uncinate Munddele hos Flos- 
c ula riderne, Hudso n -Gosses 5t.e Type (Tab. II, Fig. 39). De 
bestaa hos Slægten Floscularia kun af stærkt buede, totandede Kitin- 
tænger, der i Følge Gosse svare til Unci i de øvrige Rotiferers 
Tandsystem; Manubria og hele Incus kunne ikke med Sikkerhed paa¬ 
vises; ganske lignende Munddele findes hos Stephanoceros, kun ere 
Unci tretandede, og Incus er repræsenteret af to meget svage Rami. 
Det er noget tvivlsomt, hvorledes disse Munddele skulle opfattes; 
de synes at danne en Modsætning til Asplanchnernes, idet disses 
*) Miscellanées zoologiques I. Ann. des Sciences nat. Zool. 5. Sér. T. 8. 
1867. 
2 ) Studien iibcr Riklerthiere I. Zeitschr. f. vviss. Zool. T. 44. 1886. 
